Katedral ng San Andres, Singapore

Ang Katedral ng San Andres ay isang Anglikanong katedral sa Singapore. Matatagpuan ito malapit sa Munisipyo, Downtown Core, sa loob ng Sentral na Pook sa sentral na distritong pangnegosyo ng Singapore. Ito ang pangunahing simbahang Katedral ng Anglikanong Diyosesis ng Singapore at nagsisilbing inang simbahan ng 27 parokya at higit sa 55 kongregasyon. Ang simbahan ay umiiral na sa lugar mula pa noong 1836, bagaman ang kasalukuyang gusali ay itinayo noong 1856–1861. Ang logo ng Cathedral ay ang Krus ni San Andres.

Taong 2006 minarkahan ang ika-150 anibersaryo ng Misyong Simbahan ni San Andres, na pinasimulan noong 1856.

Arkitektura 
Neogotiko ang estilong pang-arkitektura ng umiiral na simbahan, at tinapos sa pamamagitan ng Madras chunam. Ang arkitekto na si MacPherson ay sinasabing humugot ng inspirasyon para sa mga aspekto ng disenyo mula sa Abadia Netley, isang nawasak na ikalabintatlong siglong simbahan sa Hampshire, England. Ang mga pilar ng nabe ng San Andres ay malapit na katulad ng mga nakaligtas na pilar sa Netley.

Ang tatlong may minantsahang salaming bintana na matatagpuan sa abside ay nakatuon sa tatlong mahalagang tao sa maagang kasaysayan ng kolonyal na Singapore at kinakatawan sa mga bintana ng kanilang mga eskudo de armas. Ang bintana sa gitna ay alay kay Sir Stamford Raffles, ang mga bintana sa kaliwa kay John Crawfurd, ang unang pangunahing Residente ng Singapore, at ang mga bintana sa kanan kay Mayor General William Butterworth, ang gobernador na nagpasimula sa pagtatayo ng pangalawang simbahan gusali. Gayunpaman, ang orihinal na mgabintanang minantsahang salamin ay nasira sa panahon ng Ikalawang Digmaang Pandaigdig.Si MacPherson ay naaalala sa kulay abo at pulang granitong bantayog na pang-alaala na tinuktukan ng isang krus na Maltes sa bakuran, at ng minantsahang salamin na bintana sa itaas ng pintuang nasa kanluran. Ang Jalan Klapa ay pinalitan din ng pangalan bilang Daang MacPherson para sa kaniyang karangalan. Ang galeriya sa Kanlurang dulo ay hindi bahagi ng plano ni MacPherson ngunit idinagdag pagkatapos magbukas ang Katedral. Mayroon lamang itong mga pinalamutian na elemento sa simbahan, na may hinalamanang pilar at pilastro, at mga arkong naka-crochet.

Tatlong bagay sa Katedral ng San Andres ang sumasagisag sa pagkakaugnay ng Simbahan sa Anglikang Komunyon sa Inglatera at ang katapatan nito sa pandaigdigang Luklukan ng Canterbury.Ang Batong Canterbury, na itinayo sa isang haligi ng atril at mayroong isang tanso na replika ng Krus ng Canterbury, ay ipinadala mula sa Katedral ng Canterbury noong 1936. Ang Krus ng Coventry, sa haliging sumusuporta sa pulpito, ay ginawa mula sa tatlong pakong bakal na pinahiran ng pilak mula sa mga guho ng ika-14 na siglong Katedral ng Coventry na nawasak ng pambobomba noong Ikalawang Digmaang Pandaigdig. Ang Alpombra Pangkoronasyon sa Kapilya ng Pagpapakita ng Panginoon ay nagmula sa alpombra na ginamit sa Koronasyon ni Reyna Elizabeth II sa Abadia Westminster.

Mga Sanggunian 

 Norman Edwards, Peter Keys (1996), Singapore - Isang Gabay sa Mga Gusali, Kalye, Lugar, Times Books International,
 Insight City Guide: Singapore

Mga panlabas na link 

 St Andrew's Cathedral Online
 Natatanging artikulo sa Singapore